กรมควบคุมมลพิษ (คพ.) ตรวจพบค่าฝุ่นละออง PM 2.5 สูงเกินค่ามาตรฐานเกือบทุกพื้นที่  ต้องเฝ้าระวังอย่างใกล้ชิด
กรมควบคุมมลพิษ (คพ.) ตรวจพบค่าฝุ่นละออง PM 2.5 สูงเกินค่ามาตรฐานเกือบทุกพื้นที่ เนื่องจากสภาพอากาศนิ่งและการจราจรในกรุงเทพมหานครและปริมณฑลเพิ่ม ต้องเฝ้าระวังอย่างใกล้ชิดสถานีตรวจวัดคุณภาพอากาศ กรมควบคุมมลพิษ (คพ.) ตรวจวัดสถานการณ์ค่าฝุ่นละอองขนาดเล็ก PM2.5 พื้นที่กรุงเทพมหานครและปริมณฑลวันนี้ 8 มกราคม 2562 ภาพรวมคุณภาพอากาศอยู่ในระดับคุณภาพปานกลางถึงเริ่มมีผลกระทบต่อสุขภาพ โดยสารมลพิษทางอากาศที่ตรวจพบเกินมาตรฐาน คือ ฝุ่นละอองขนาดไม่เกิน 2.5 ไมครอน (PM2.5) ตรวจพบค่าระหว่าง 51 - 75 ไมโครกรัมต่อลูกบาศก์เมตร สูงเกินค่ามาตรฐานเกือบทุกพื้นที่ เนื่องจากสภาพอากาศในช่วงเช้าอากาศลอยตัวไม่ดี อุณหภูมิเพิ่มขึ้นตามความสูงในระดับล่าง สภาพอากาศปิดและลมสงบนิ่ง มีเมฆเป็นส่วนมาก และมีหมอกในตอนเช้า รวมทั้งปริมาณการจราจรในกรุงเทพมหานครและปริมณฑลเพิ่มมากขึ้น และการก่อสร้างรถไฟฟ้าสายต่างๆ ซึ่งเกินมาตรฐานบริเวณริมถนนกาญจนาภิเษก เขตบางขุนเทียน , แขวงบางนา เขตบางนา , แขวงคลองจั่น เขตบางกะปิ , แขวงดินแดง เขตดินแดง , ริมถนนพระราม 4 เขตปทุมวัน , ริมถนนอินทรพิทักษ์ เขตธนบุรี , ริมถนนลาดพร้าว เขตวังทองหลาง , ริมถนนดินแดง เขตดินแดง , แขวงพญาไท เขตพญาไท , แขวงพลับพลา เขตวังทองหลาง , ตำบลนครปฐม อำเภอเมืองนครปฐม จังหวัดนครปฐม , ตำบลบางกรวย อำเภอบางกรวย จังหวัดนนทบุรี , ตำบลคลองหนึ่ง อำเภอคลองหลวง จังหวัดปทุมธานี , ตำบลทรงคนอง อำเภอพระประแดง จังหวัดสมุทรปราการ , ตำบลตลาด อำเภอพระประแดง จังหวัดสมุทรปราการ , ตำบลปากน้ำ อำเภอเมือง จังหวัดสมุทรปราการ , ตำบลบางเสาธง อำเภอบางเสาธง จังหวัดสมุทรปราการ , ตำบลอ้อมน้อย อำเภอกระทุ่มแบน จังหวัดสมุทรสาคร และริมถนนคู่ขนานพระราม 2 อำเภอเมือง จังหวัดสมุทรสาครทั้งนี้ คพ. ได้ประสาน กทม. และ 5 จังหวัด ดำเนินมาตรการป้องกันและแก้ปัญหา? PM 2.5 อย่างเข้มงวดขึ้น เช่น การกวาดล้างถนน การฉีดพ่นละอองน้ำ และจะประสานหน่วยงานอื่นๆ ที่เกี่ยวข้องให้ดำเนินมาตรการอย่างเข้มงวดต่อไป สำหรับประชาชนที่อยู่ในพื้นที่ที่คุณภาพอากาศอยู่ในระดับเริ่มมีผลกระทบต่อสุขภาพควรหลีกเลี่ยงหรือลดเวลาการทำกิจกรรมกลางแจ้ง หากหลีกเลี่ยงไม่ได้ควรสวมใส่หน้ากากอนามัยขณะอยู่กลางแจ้ง ที่สำคัญขอความร่วมมือประชาชนลดการใช้รถยนต์ส่วนบุคคล งดการเผาในที่โล่งทุกประเภท และขอความร่วมมือผู้ประกอบการรถโดยสารและรถขนส่งงดใช้รถยนต์ที่มีควันดำอย่างเด็ดขาด โดยประชาชนสามารถติดตามสถานการณ์คุณภาพอากาศแบบ Realtime ได้ทางแอปพลิเคชันและเว็ปไซต์ air4thai